**Și te iubesc**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și stau în loc

Sfidând departele,

Înghețând timp,

Și conștiință, și oameni...

Și te iubesc.

Te petrec în gând

În mii de feluri,

În atâtea nuanțe în care

Aș vrea să te regăsesc

Lângă dimineața visurilor

Mele...

Și te iubesc.

În pașii ploii te simt

Mult mai aproape,

În aceeași lacrimă

Care-mi tremură sub

Pleoape.

Și mai adânc mi-e

Dorul la destrămarea nopții,

Când stelele se cern în

Lumină,

Și parcă-ți aud vocea în

Surdină...

Și te iubesc.